

**Sporočilo za medije**

**Pivo, cvetje … in še marsikaj!**

Festival Pivo in cvetje Laško 2025 tudi z jubilejno etnografijo, kulturo, cvetjem, staro ohcetjo, parado. Z mislijo na generacije danes in jutri.

Laško, xx maja, 2025 - Laško se bo od 11. do 13. julija znova prelevilo v festivalsko prestolnico Slovenije z letos že 60. izvedbo festivala Pivo in cvetje Laško, ki jo dodatno zaznamuje tudi spoštljiva zgodovinska prelomnica, 200-letnica Pivovarne Laško. A Laško v času festivala ni le glasbeni oder. Je oder življenja, tradicije, skupnosti in lokalne ustvarjalnosti. Zato je še posebej v letu dveh jubilejev nasvet, da obiskovalci ujamejo ne le največja imena naše glasbe, temveč tudi najlepše zgodbe, ki jih mesto skrbno ohranja pri življenju tudi za naslednje generacije.

**Od cvetja do slikarskih čopičev – mesto kot razstava**

Laško se bo v festivalskih dneh razcvetelo – dobesedno. Mesto bo praznično okrašeno s cvetličnimi kreacijami lokalnih ustvarjalcev, bogatimi cvetličnimi dekoracijami in posebnimi foto kotički. Poleg tega obiskovalce čakajo likovne razstave, muzejske vsebine, ročna dela domačih umetnikov in mnogo tega na kar bo obiskovalcem ostalo za vedno v spominu.

**Ohcet kot nekoč – z resničnim parom in resnično ljubeznijo**

V nedeljo, 13. julija, bo v Laškem spet ohcet po starih šegah – in to ne v gledališki predstavi, temveč v resnici! Pravi par bo svojo ljubezen okronal z »da« v etnološkem duhu tradicije, ob zvokih godbe, petja in v spremstvu poročne povorke, kot jo poznamo iz starih časov in v kateri so na koncu dobrodošli prav vsi obiskovalci.

**Ulične povorke - mažoretke, godbe, konjske vprege …**

Vrhunec vikenda prinaša tradicionalno nedeljsko povorko – spektakel godb, mažoretk, konjskih vpreg, starodobnikov in lokalnih društev. Tudi letošnji poročni par bo v sprevodu – ker se v pravljicah mladoporočenca spodobi peljati v kočiji.

**Za male in velike sanjače – Mavrična dežela za otroke**

Festival misli tudi na najmlajše. Mavrična dežela bo središče ustvarjalnosti, igre in domišljije za otroke. Medtem ko se starši, strici in tete, dedki ali babice sprostijo ob osvežujoči pijači ali na sprehodu, bodo otroci barvali, rezali, lepili in risali. In z malo sreče je med narisanimi lahko tudi kakšen znan obraz.

**Na festival z vlakom – veselje se začne že na poti**

Tudi letos se velja na festival odpraviti sproščeno in trajnostno – z vlakom. Vozovnica je že vključena v ceno vstopnice, v petek, 11. julija, pa iz Ljubljane do Laškega pripelje še party vlak z Radijem 1. Pivo in cvetje Laško se na jubilejno leto tako začne že na železniški postaji.Slovenske železnice pa zagotavljajo še dodatne vlake - velik razlog za dobro voljo in brezskrbno izkušnjo, da bo pot na festival in nazaj varna.

**Laško misli zeleno. In se zabava odgovorno.**

Festival Pivo in cvetje ni le največja zabava v letu – je tudi zgodba o tem, kako lahko praznujemo srčno in odgovorno, z mislijo na naravo, lokalno skupnost in prihodnje generacije. Laško je namreč že vrsto let tudi trajnostna zgodba, saj je na festivalu dobro poskrbljeno za povratne kozarce, ločevanje odpadkov in prevoz s čim manj emisij. Tudi za lačne je vedno dobro poskrbljeno. Poudarek je na lokalni kulinariki, kjer nikakor ne velja izpustiti lokalne posebnosti, zdaj že klasike, Laški pes, kulinarične specialitete z okusi lokalne tradicije in certifikatom Okusiti Laško.

**Spomnimo na odličnih 16 koncertov**

Program na dveh odrih, na vsakem vsak dan po štirje koncerti, prinaša 16 glasbenih doživetij glasbenih ustvarjalcev, ki sodijo v skupino tistih, ki jim lahko rečemo »najboljše, kar imamo«. Program pove vse:

|  |  |
| --- | --- |
| **Petek, 11.7**., | oder Zlatorog: Maraaya, Magnifico, Jan Plestenjak, Šank Rock; oder 200: Najlepše Slakove pesmi, Nuša Derenda, Dejan Dogaja Band, Luka Basi |
| **Sobota, 12.7**., | oder Zlatorog: Flirrt, Vlado Kreslin in Mali bogovi, Big Foot Mama, Joker Out; oder 200: Uroš in Tjaša, Miran Rudan inDesign, Severina, Fehtarji |

**Vstopnina, brezplačni prevozi z vstopnico, nočitve v kampu**

Cena festivalske vstopnice je letos jubilejno simbolična. Vsaka vstopnica vključuje tudi brezplačno povratno vozovnico z vlakom Slovenskih železnic, s katerimi imajo obiskovalci zagotovljen varen prevoz z velikim številom dodatnih prihodov vlakov prek dneva in jutranjih odhodov iz Laškega. Na svoji železniški postaji je potrebno le pokazati kupljeno vstopnico, na osnovi te pa obiskovalci festivala dobijo povratno vozovnico.

|  |  |  |
| --- | --- | --- |
| **Vrsta vstopnice** | **Predprodaja**  | **Na dan dogodka** |
| Dnevna | 10 € | 13 € |
| Dvodnevna | 13 € | 15 € |
| Kamp + dvodnevna vstopnica | 40 € | 45 € |

Ni kaj, festival Pivo in cvetje Laško je festival za vse čute. Je vrhunec in tudi srce poletja, kjer se ljubezen, prijateljstvo, glasba, kultura in lokalno pivo srečajo na enem mestu. Letos je praznovanje dvojno. V življenju je malo takšnih priložnosti. Iskreno vabljeni!

[www.pivoincvetje.si](http://www.pivoincvetje.si)

Za uredništva:

Fotografije za objavo so tu:

<https://www.pivo-cvetje.si/galerija/dnevni-program/> - dnevni program (fotografije so iz leta 2024)

<https://www.pivo-cvetje.si/galerija/> - glasbeni program 2025

Za novinarske akreditacije so potrebne prijave prek e-naslova pr@ovum.si (ime, priimek, medij, telefon/mobilnik ter navedba novinar/fotograf oz. snemalec).

Novinarsko središče bo v hotelu Špica v Laškem, kjer boste vaše akreditacije tudi prevzeli in se dogovorili za morebitne intervjuje ali izjave. Vodja novinarskega središča bom tudi letos Darinka Pavlič Kamien.

Dobrodošli!

Več: Darinka Pavlič Kamien, pr@ovum.si